CELEX: 62004TO0431
Language: sk
Date: 2007-06-18 00:00:00
Title: Uznesenie predsedu Súdu prvého stupňa z 18. júna 2007. # Talianska republika proti Komisii Európskych spoločenstiev. # Konanie o nariadení predbežného opatrenia - Návrh na nariadenie predbežných opatrení - Nariadenie (ES) č. 1429/2004 - Spoločná organizácia trhu s vínom - Systém používania názvov rôznych druhov hrozna a ich synoným - Časové obmedzenie uplatnenia - Návrh, ktorý sa stal bezpredmetným. # Vec T-431/04 R.

Uznesenie predsedu Súdu prvého stupňa z 18. júna 2007 – Taliansko/Komisia
      (vec T‑431/04 R)
      „Konanie o nariadení predbežného opatrenia – Návrh na nariadenie predbežných opatrení – Nariadenie (ES) č. 1429/2004 – Spoločná organizácia trhu s vínom – Režim používania názvov odrôd vínnej révy alebo ich synoným – Časové obmedzenie používania – Návrh, ktorý sa stal bezpredmetným“
      1.                     Konanie o nariadení predbežného opatrenia – Predbežné opatrenia –Podmienky nariadenia – Naliehavosť – „Fumus boni iuris“ –
            Kumulatívna povaha – Zváženie všetkých dotknutých záujmov (článok 243 ES; Rokovací poriadok Súdu prvého stupňa, článok 104
            ods. 2) (pozri body 22, 23)
      2.                     Konanie o nariadení predbežného opatrenia – Záujem na konaní (článok 242 ES a článok 243 ES) (pozri body 26, 33, 34)
      Predmet
      
         
               Návrh na nariadenie predbežných opatrení smerujúci k odkladu, až do vyhlásenia rozsudku Súdneho dvora v spojených veciach
                  C‑23/07 a C‑24/07, výkonu ustanovenia obmedzujúceho do 31. marca 2007 právo používať označenie „tocai friulano“, ktoré je
                  uvedené ako vysvetľujúca poznámka v prílohe I bode 103 nariadenia Komisie (ES) č. 1429/2004 z 9. augusta 2004, ktorým sa mení
                  a dopĺňa nariadenie (ES) č. 753/2002 stanovujúce určité pravidlá použitia nariadenia Rady (ES) č. 1493/1999 o opise, označovaní,
                  prezentovaní a ochrane určitých produktov vinárskeho sektoru (Ú. v. ES L 263, s. 11) a, subsidiárne, k odkladu výkonu toho
                  istého ustanovenia na území Talianskej republiky až do vyhlásenia rozsudku Súdneho dvora v spojených veciach C‑23/07 a C‑24/07,
                  ktoré spočíva v zákaze vyvážať výrobky v rámci Spoločenstva bez toho, aby tým bolo dotknuté uvádzanie na trh vína maďarskej
                  výroby s označením „tokaj“ alebo vín s rovnakým označením, ktoré môžu byť uvádzané na trh v Taliansku a v rámci Spoločenstva
               
            Výrok
      
         
                  1.
               
               
                  
               
               
                  	Návrh na nariadenie predbežného opatrenia sa zamieta.
               
            
         
                  2.
               
               
                  
               
               
                  	O trovách konania sa rozhodne v konaní o veci samej.